**Ravnedalen** on suosittu puistoalue Grimin kaupunginosassa Kristiansandissa Norjassa, josta lähtee retkeilyreitti Baneheian virkistysalueelle. Puiston istutukset sisältävät harvinaisia puu- ja kasvilajeja.

Ravnedalissa käy usein linja-autolasteittain matkailijoita ja esimerkiksi lastentarha- ja koululaisryhmiä. Puistossa on myös säännöllisesti konsertteja, hengellisiä ulkoilmatilaisuuksia ja muita tapahtumia.

Konsertit puistossa
-------------------

Ravnedalenin lavalla esiintyy kesäisin pääosin norjalaisia esiintyjiä, mutta myös joskus ulkomaisia esiintyjiä on vieraillut siellä esiintymässä kuten esimerkiksi Katie Melua, Kim Larsen ja Jethro Tull. Lavaa ympäröivät 30–40 metriset havupuut ja alueelle mahtuu noin 5 000 inmistä saman aikaisesti kuuntelemaan konserttia. Puistossa sijaitsee kesäkaudella avoinna oleva kahvila-ravintola.

Historia
--------

1860-luvulle saakka alue oli soinen ja tunnettiin nimellä Grimsmoen. Sinne oli sijoitettu 1 200 sotilaan varuskunta. Maanomistajan sanottua irti vuokrasopimuksen armeijan kanssa sotilasparakit siirtyivät Gimlemoenin alueelle. Kenraali Oscar Wergeland toimi aktiivisesti alueen suojelemisen puolesta, kun alueelle ehdotettiin rakennettavaksi muun muassa ampumarataa.

Vuonna 1872 Kristiansandin kaupunkiyhdistys Byselskabet anoi Christiansands Sparebankilta avustusta alueen kunnostamiseen, ja vuosina 1874–1878 puistoa rakensivat neljä vuotta hyvin poikkeuksellisesti paikallinen aliupseerikoulun sotilaat. Suo muuttui puistoksi, johon oli rakennettu lampia, kävelyteitä ja lukuisia istutuksia. Puistossa on edelleen eräs Norjan suurimmista kuusista, joka istutettiin 1875. Kahvilarakennuksessa on aikoinaan asunut muun muassa alueen puutarhuri suurine perheineen. Puistossa on aikoinaan ollut myös apinoita häkeissä sekä riikinkukkoja.

Kenraali Wergelandin kuoltua 19. elokuuta 1895 runoilija Vilhelm Krag teki hänelle muistorunon, jossa hänet mainitaan Ravnedalenin perustajana.

Puiston 50 metriä korkea pystysuora kiviseinämä on viime aikoihin asti houkutellut kalliokiipeilijöitä. Toiminta on kuitenkin lopetettu, jotta puistossa olevien vierailijoiden päälle ei putoaisi kiipeilijöiden tavaroita.

Kuvia
-----

* Ravnedalen elokuussa 2007.Ravnedalen elokuussa 2007.
* Suihkulähde Ravnedalenissa.Suihkulähde Ravnedalenissa.
* Ravnedalen on suosittu vapaa-ajan viettopaikka.Ravnedalen on suosittu vapaa-ajan viettopaikka.
* Ravnedalenin puiston perustajan kenraali Oscar Wergelandin pronssiveistos.Ravnedalenin puiston perustajan kenraali Oscar Wergelandin pronssiveistos.

Lähteet
-------

1. ↑  Om Ravnedalen *Cafegeneralen.no*. Viitattu 18.8.2020. (norjaksi)
2. 1 2 3 4 5  Askildsen, Terje: Ravnedalen *Kristiansand Kommune*.  11.9.2007.  Arkistoitu 17.12.2007. Viitattu 31.12.2007. (norjaksi)
3. ↑  Eikeland, Torgeir: Katie Melua til Ravnedalen – Katie Melua blir sommerens store navn i Ravnedalen *Fædrelandsvennen*.  24.3.2009. Viitattu 18.8.2020. (norjaksi)
4. ↑  Munsterhjelm, Erik: Sjekk hvem som kommer til Foynhagen i sommer! *tb.no*.  2.2.2017. Viitattu 18.8.2020. (norjaksi)
5. ↑  Uteområder til leie *Kristiansand kommune*. Viitattu 18.8.2020. (englanniksi)
6. ↑  Parkanlegg i Kristiansand  *Kristiansand.as*.  Arkistoitu 17.11.2007. Viitattu 31.12.2007. (norjaksi)

Aiheesta muualla
----------------

* Kuvia tai muita tiedostoja aiheesta **Ravnedalen** Wikimedia Commonsissa